Mesterskabet blev vundet af andenseedede [[Dominic Thiem]], som i finalen besejrede [[Alexander Zverev]] (seedet 5) med 2–6, 4–6, 6–4, 6–3, 7–6(8-6), og som dermed vandt den første [[grand slam]]-titel i sin karriere. Begge spillere servede for kampen i finalens afgørende sæt – [[Alexander Zverev|Zverev]] ved stillingen 5–3 og [[Dominic Thiem|Thiem]] ved 6–5 – men ingen af spillerne formåede at holde deres serveparti, og derfor endte sættet i en [[tiebreak]]: den første [[tiebreak]] i femte sæt af en [[US Open (tennis)|US Open]]-finale, siden [[US Open (tennis)|US Open]] tilføjede [[tiebreak]]-afgørelser i [[US Open 1970|1970]]. Det var første gang siden [[Amerikanske mesterskaber i tennis 1949|1949]], at vinderen af [[US Open-mesterskabet i herresingle]] vendte 0-2 i sæt til sejr i finalen.<ref>[https://www.usopen.org/en_US/news/articles/2020-09-13/dominic_thiem_defeats_alexander_zverev_in_fiveset_comeback_to_win_2020_us_open_title.html US Open - ''Dominic Thiem defeats Alexander Zverev in five-set comeback to win 2020 US Open title'' (13. september 2020)] {{en sprog}}</ref><ref>[https://www.atptour.com/en/news/thiem-zverev-us-open-2020-final ATP Tour - ''Thiem Outlasts Zverev In Historic US Open Final'' (13. september 2020)] {{en sprog}}</ref> [[Dominic Thiem|Thiem]] blev samtidig den første spiller [[fødsel|født]] i [[1990'erne]], der vandt en [[Grand slam-mesterskaber i herresingle|grand slam-titel i herresingle]], efter at de foregående 63 [[Grand slam-mesterskaber i herresingle|grand slam-titler i herresingle]] i træk var blevet vundet af spillere, der kom til verden i [[1980'erne]]. [[Dominic Thiem|Den 27-årige østriger]] havde tidligere været i tre [[grand slam]]-finaler, som han alle havde tabt. [[Alexander Zverev|Zverev]] var i en [[grand slam]]-finale for første gang, og [[Alexander Zverev|den 23-årige tysker]] var den yngste [[Grand slam-mesterskaber i herresingle|grand slam-finalist i herresingle]], siden [[Novak Djokovic]] var i finalen ved [[US Open 2010]].<ref>[https://www.usopen.org/en_US/news/articles/2020-09-11/photos_daniil_medvedev_vs_dominic_thiem_2020_us_open_semifinals.html US Open - ''US Open Semifinals, By the Numbers'' (11. september 2020)] {{en sprog}}</ref>
Sport Foreninger Organisationer